স্বজনতোষী পুঁজিবাদ সূচক
স্বজনতোষী পুঁজিবাদ সূচক (ইংরেজি: Crony-capitalism index) হল ব্রিটিশ সাময়িকী দি ইকোনমিস্ট দ্বারা প্রকাশিত একটি সূচক যেটিতে পুঁজিবাদী অর্থনীতির অধিকারী কোনও দেশ বা নগরীর জনগণের জীবিকা স্বজনতোষী পুঁজিবাদ দ্বারা কতটুকু প্রভাবিত হয়, সেটি গণনা করার দাবি করা হয়। মর্গান স্ট্যানলি বিনিয়োগ ব্যবস্থাপনা বিভাগের রুচির শর্মা, ভারতীয় চিন্তাকেন্দ্র সেন্টার ফর পলিসি রিসার্চ-এর অদিতি গান্ধী ও মাইকেল ওয়াল্টন এবং অন্যান্য অর্থনীতিবিদদের গবেষণাকর্মের উপর ভিত্তি করে ২০১৪ সালে স্বজনতোষী পুঁজিবাদ পরিমাপের এই পদ্ধতিটি সৃষ্টি করা হয়।